
R E F E R A T   D E  A P R O B A R E 
privind aprobarea Normelor financiare pentru activitatea sportivă a 
Clubului Sportiv Municipal  ”Aurul”  Brad


Prin Hotărârea Consiliului Local nr. 121/2023 a fost aprobată înființarea Clubului Sportiv Municipal ”Aurul” Brad, instituţie publică în subordinea Consiliului Local al Municipiului Brad, structură sportivă cu personalitate juridică, de drept public. 
Scopul Clubului sportiv îl constituie organizarea şi administrarea unei activităţi sportive, având ca obiectiv general promovarea mai multor discipline sportive, selecţia şi practicarea sportului specific acestor discipline de către membrii lor, participarea sportivilor la activităţile şi competiţiile sportive interne și internaţionale pentru promovarea imaginii comunităţii locale, precum şi încurajarea, promovarea şi dezvoltarea sportului pentru toţi şi a sportului de performanţă desfăşurat la nivel amator.
 Totodată, prin aceeași hotărâre de consiliu local s-a aprobat Regulamentul de organizare și funcționare, Organigrama și Statul de funcții ale Clubului Sportiv și s-au numit în Consiliul de administrație al clubului reprezentanții Consiliului Local al Municipiului Brad și ai Primarului Municipiului Brad.
Prin Hotărârea Consiliului Local nr. 155/2023 s-a aprobat bugetul de venituri și cheltuieli al Clubului Sportiv pe anul 2023.
Întrucât este necesară asigurarea cadrului legal pentru a susține continuitatea activității sportive a Clubului Sportiv Municipal ”Aurul” Brad  în comunitate, în acord cu obiectivul Clubului, respectiv promovarea sportului de performanță desfășurat la nivel amator și asigurarea mijloacelor necesare pentru pregătirea sportivilor prin prisma interesului local și național, Consiliul de administrație, prin Hotărârea nr. 17/2023, a aprobat Normele financiare pentru activitatea sportivă a Clubului, precum și cuantumurile acestora.
Normele au fost elaborate în baza prevederilor Hotărârii Guvernului nr. 1447/2007 privind aprobarea Normelor financiare pentru activitatea sportivă, cu modificările și completările ulterioare, ale Legii nr. 69/2000 a educației fizice și sportului, cu modificările și completările ulterioare, ale Legii nr. 227/2015 privind Codului fiscal, ale Codului Muncii, precum și ale Ordonanței Guvernului nr. 57/2019 privind Codul administrativ, cu modificările și completările ulterioare.
Având în vedere faptul că Clubul Sportiv Municipal ”Aurul” Brad este o instituție publică subordonată Consiliului Local al Municipiului Brad, este necesară aprobarea Normelor financiare pentru derularea activității acestui club, astfel cum s-a practicat și în celelalte municipii din țară unde funcționează cluburi municipale, structuri de drept public subordonate consiliilor locale.
	 În contextul celor de mai sus am inițiat prezentul proiect de hotărâre prin care am propus aprobarea Normelor financiare pentru activitatea sportivă a Clubului Sportiv Municipal ”Aurul” Brad și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile Legii educației fizice și sportului nr. 69/2000, cu modificările și completările ulterioare, ale Legii nr. 273/2006 privind finanțele publice locale, cu modificările și completările ulterioare, ale H.G. nr. 1447/2007 privind aprobarea Normelor financiare pentru activitatea sportivă, cu modificările și completările ulterioare, ale art. 129 alin. 1, alin. 2 lit. d, alin. 7 lit. f și art. 196 alin. 1 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, cu modificările și completările ulterioare.

